Κρύα σαλάτα με φιδέ, γαρίδες και μυρωδικά
Ο συνδυασμός του πορτοκαλιού, των μυρωδικών και του τζίντζερ μας ξαφνιάζει ευχάριστα!
500 γρ. φιδές ψιλός, 500 γρ. γαρίδες (καθαρό βάρος) Νο 3, φρέσκες ή κατεψυγμένες, καθαρισμένες από ουρές, κεφάλια, κελύφη και εντεράκια, 2 μαραθόριζες, κομμένες σε πολύ λεπτές φέτες, η σάρκα από 2 πορτοκάλια, κομμένη σε λεπτές φέτες, 1 μάτσο μυρώνια, ψιλοκομμένα, 1 κουτ. σούπας πετιμέζι, ο χυμός από 1 πορτοκάλι, 1 κουτ. σούπας φρέσκο τζίντζερ, ψιλοκομμένο, ή 1 κουτ. γλυκού ξερό, σε σκόνη, 60 ml ελαιόλαδο, 50 γρ. κουκουνάρι, καβουρδισμένο, αλάτι, φρεσκοτριμμένο πιπέρι
Σε μια κατσαρόλα με μπόλικο νερό που βράζει ζεματίζουμε τις γαρίδες για 2 λεπτά, ίσα να αλλάξουν χρώμα. Τις βγάζουμε με τρυπητή κουτάλα και κρατάμε στην άκρη την κατσαρόλα με το νερό όπου τις βράσαμε.Σε ένα μπολ ανακατεύουμε το πετιμέζι με τον χυμό πορτοκαλιού και το ελαιόλαδο και ρίχνουμε τις γαρίδες να μαριναριστούν. Στην κατσαρόλα με το νερό όπου βράσαμε τις γαρίδες βράζουμε τον φιδέ σύμφωνα με τις οδηγίες της συσκευασίας. Σουρώνουμε και καταβρέχουμε με κρύο νερό να κρυώσει.Ανακατεύουμε τον φιδέ με τις γαρίδες και τη μαρινάδα τους και προσθέτουμε τη μαραθόριζα, τα μυρώνια, τις φέτες πορτοκαλιού, το τζίντζερ, το κουκουνάρι, αλάτι και πιπέρι.
Γαρίδες,Ζυμαρικά,Χόρτα , Μυρωδικά